text: Danmarks bedste rugbrød er fra Løgumkloster
  26 september 2012 kl. 13.29
  Bagermester Dennis Andersen fra Løgumkloster har vundet prisen for Danmarks bedste rugbrød foran 9 andre finalister i Århus. Rugbrødet er fyldt med kartofler indeni og chips udenpå.
  Selvom kartofler og chips sætter et markant præg på vinderbrødet, forklarer Dennis Andersen at det vigtigste ved et godt rugbrød er surdejen.
  Dennis Andersen er en del af Klosterbageren i Løgumkloster, som er en familievirksomhed. Faderen Keld Andersen er så småt ved at overlade forretningen til sine to sønner Dennis og Michael.
  Snart får flere dog mulighed for at smage Danmarks bedste rugbrød.
  Ved siden af bagerforretningen har familien nemlig en rugbrødsfabrik og her bliver brødet snart sat i produktion. Indtil videre er der bestilt en million nye poser, så det nye brød kan få en værdig indpakning i fremtiden.
  
  Ribe-bager vandt også
  Bageriet Pompei i Ribe er også gode til brød-konkurrencer, da deres bagere vandt 2 guld-, 1 sølv- og 1 bronze-medalje.
  Jesper Damkjær guld i specialbrød. Mikkel Hansen sølv i specialbrød
  Bente Damkjær guld i frokoststykker/baguette og Chris D. Hansen bronze i frokoststykker/baguette.
  